Agnes-saken: Ektemann fengslet i åtte nye uker
Agnes Elisabeth Müller (36) ble ifølge politiet drept kvelden 16. april eller natt til 17. april. Tre dager senere meldte ektemannen henne savnet. Mandag 28. april ble ektemannen (34) pågrepet og siktet for forsettlig drap på kona, uten at noe lik var funnet. Tirsdag 6. mai fant politiet det som viste seg å være et innpakket kvinnelik på 70 meters dyp i Lysefjorden. Onsdag 7. mai tilsto Thomas Müller drapet på kona. Mandag 26. mai ble ektemannen siktet for overlagt drap. Han erkjenner ikke straffskyld. Ekteparet er opprinnelig fra Tyskland, men har bodd i Norge siden 2009. I 2011 kjøpte de en eneboligen i Forsand kommune. Paret har to barn sammen. Fordi 34-åringen allerede har samtykket til åtte ukers varetekt, ble fengslingsspørsmålet avgjort uten at partene møtte i Jæren tingrett onsdag. Ektemannen har i avhør erkjent at han kvalte Agnes mens deres barna var hjemme, før han fraktet henne ut i Lysefjorden i gummibåt og senket henne ned på 70 meters dyp ved hjelp av en tung rørdel. For første gang siden 34-åringen ble drapssiktet i slutten av april, er det nå planlagt et møte med ekteparets to mindreårige barn. - Det blir nok et spesielt møte. Han har lenge ønsket å møte dem, sier forsvarer Ørjan Eskeland til VG.Politiet mener at drapet var planlagt, og på bakgrunn av vitneforklaringer, tekniske undersøkelser og siktedes forklaringer, skjerpet politiet i slutten av mai siktelsen til overlagt drap. VG får opplyst at ektemannen like i forkant av drapet gikk til innkjøp av en gummibåt, tau og presenning. Dette er ifølge politiets opplysninger gjenstander som 34-åringen senere brukte for å senke kona på fjorddypet. Etter sommerferien vil politiet sende saken over til statsadvokaten for påtaleavgjørelse. - Han er siktet for overlagt drap, og det er på nåværende tidspunkt ingenting som tilsier at vi ikke står fast på det, sier politiinspektør Kristin Nord-Varhaug i Rogaland politidistrikt til VG. 34-åringen nekter straffskyld, og har i avhør selv forklart seg om et motiv til politiet. Dette er en forklaring som politiet ikke setter sin lit til. Derimot mener politiet at de står overfor et drapsmotiv som kretser rundt temaet sjalusi og samlivsbrudd. Det har gjennom etterforskningen blitt kjent at ekteparet hadde et vanskelig samliv, og at tobarnsmoren ønsket å gå fra mannen.Da tobarnsmoren i midten av april ble meldt savnet av ektemannen, samtykket 34-åringen til at politiet kunne saumfare alt av elektroniske spor i jakten på den savnede tobarnsmoren. Politiet hadde gjennomført flere omfattende leteaksjoner da de kom over avgjørende informasjon på ektemannens datamaskin: VG får bekreftet fra flere uavhengige hold at det i dagene før drapet ble gjort søk på«hvordan senke et lik». Det ble ifølge politiets opplysninger også søkt på dybdeforholdene i Lysefjorden. Da politiet fant opplysningene var søkehistorikken slettet fra datamaskinen, får VG opplyst. - Jeg ønsker ikke å kommentere dette nå, men dette er opplysninger som min klient vil komme tilbake til under hovedforhandlingene i retten, sier Eskeland.
Thomas Müller (34) ble onsdag fengslet i åtte nye uker for det politiet mener var et planlagt drap på kona Agnes Elisabeth Müller (36).